Document ID: /roh_data/filtered/swiss_laws_in_ROHinterleaved.jsonl.gz/33934

This text was translated from EN into Rumantsch Grischun.

The Federal Council shall set up an interdepartmental committee for federal policy research. It shall set out the procedure for the appointment of members of the coordination committee. The coordination committee has the following tasks:a. it coordinates the process for the development of the multi-year programme (Art. 45 para. 3);b. it issues guidelines on quality assurance in the field of policy research. The Federal Council may give the coordination committee other tasks in the field of policy research.

Per coordinar la perscrutaziun da l’administraziun federala constituescha il Cussegl federal in Comité da coordinaziun interdepartamental. El fixescha la procedura per la nominaziun dals commembers dal Comité da coordinaziun. Il Comité da coordinaziun ha las suandantas incumbensas:a. El coordinescha il proceder tar l’elavuraziun dals programs da plirs onns (art. 45 al. 3).b. El decretescha directivas davart la garanzia da qualitad en il sectur da la perscrutaziun da l’administraziun. Il Cussegl federal po surdar al Comité da coordinaziun ulteriuras incumbensas en il sectur da la perscrutaziun da l’administraziun.